Potreba Menoxinu bez Soje Pre Histaminovú Intoleranciu
dobry den, pravidelne u vas kupujem Menoxin.Bola mi diagn. Histaminova int.Existuje pripravok aj bez soje? predpokladam ze soja je problem pre mna.Trpim navalmi tepla, aj v noci a Menoxin mi pomahal. Probiotika Dr Max Lactobacily "10" Premium su v poriadku, nie? dakujem za radu.
Dobrý deň,
ďakujeme za Vašu otázku.
Pri problémoch v klimaktériu majú byť prvou voľbou vitamíny (B6, D3, C, E), minerály (zinok) a bylinné prípravky s obsahom rastlinných estrogénov (ďatelina lúčna, kozlík lekársky, šalvia a iné). Sú dostupné vo forme čajov, kvapiek, alebo tabliet. Bez obsahu sóje je prípravok
TEREZIA MENOPAUZA
, obsahuje kombináciu prírodných zložiek huby maitake a 6 bylín. Ďalšou možnosťou je výživový doplnok
VALOSUN Minapent + šalvia
. Obsahuje ďatelinu, ploštičník a šalviu.
Tolerancia histamínu je u každého človeka rozdieľna a preto je potrebné individuálne odsledovať reakciu na dané výživové doplnky.
Lactobacily 10 Premium obsahujú vo svojom zložení probiotické kmene, ktoré sú vhodné/prospešné alebo neškodné pri HIT.  Kmeň Lactobacillus helveticus patrí medzi sporné kmene, keďže môže meniť histidín obsiahnutý v jedle prostredníctvom histidíndekarboxylázy na histamín. Odpoveď organizmu pri histamínovej intolerancii je však individuálna a preto je potrebné sa riadiť podľa toho, ako na ne reaguje Váš organizmus.
Prajem pekný zvyšok dňa.
S pozdravom
Mgr. Emma Halás Haluščíková